ধলাই সীমান্ত চৌকির যুদ্ধ
ধলাইয়ের যুদ্ধ মৌলভীবাজার জেলার কমলগঞ্জ উপজেলার চারদিকে চা বাগান ঘেরা একটি সীমান্ত চৌকি ধলাইয়ে হওয়া যুদ্ধ। ২৪ অক্টোবর শেষ রাত থেকে ২৮ অক্টোবর ভোর পর্যন্ত লেফটেন্যান্ট কাইয়ুমের নেতৃত্বে একটি দল পাক সেনাদের উপর চতুর্দিক থেকে সাঁড়াশি আক্রমণ চালায়। ব্যাপক গোলাবর্ষনে পাক সেনাদের ক্যাম্পে আগুন ধরে যায়। প্রচন্ড গুলিবর্ষন ও পাকবাহিনীর পুঁতে রাখা মাইন বিষ্ফোরণে বেশ কিছু মুক্তিযোদ্ধা হতাহত হন। রক্তক্ষয়ী এই প্রচন্ড যুদ্ধই ধলাই সীমান্ত চৌকির যুদ্ধ বা ধলাইয়ের যুদ্ধ নামে পরিচিত। এই যুদ্ধে ১ম ইস্ট বেঙ্গল রেজিমেন্টের সদস্য হামিদুর রহমান (বীরশ্রেষ্ঠ) শহিদ হন।